  Анжелика Тихонова корреспондент Удмуртиысь сюресъёс кузя тыл юбоос пуктыло. Ужъёсты Росси азьмуртэн Владимир Путинэн кичӧлтэм «Кышкыттэм но ӟечлыко автомобиль сюресъёс» йӧскалык ӵектослэн «Сюрес вылын кышкыттэмлыкез будэтон» подпрограммая. Со сярысь элькун тӧролэн но кивалтэтлэн пресс-службазы ивортэ. Та дыре юбоосты ньыль интыын пуктыло, оглом ньыль иськемлэсь трос сюресъёсты югдытозы. Ужъёсты быдэстыны 18 миллион 900 сюрс манет кошкоз Дэри – Изгурт сюрес вылысь кык интыын ужъёсты йылпумъязы ини. Сюрес кузя юбоос пуктӥзы, электроезъёс кыскизы. 13-тӥ куартолэзе Ижкар – Ува сюрес вылысь Постол станци дорын 13 юбоос пуктӥзы, езъёсты юнматӥзы. Юбоос оцинкованной кортлэсь, соослэн ужан вапумзы – 25 арозь. Со кӧня ке бадӟым гуртъёсысь бадӟым сюрес вылэ потонъёс. Соин ик югдытон, сюрес вылын кышкыттэмлык ласянь, отын туж кулэ вал. Выль юбоос ӝыны иськем пала сюрес кузя сыло Ярослав Семёнов, Удмуртиысь кивалтэтлэн тӧроезВань ужъёсъя гаранти кылкутон вить ар кыстӥське. Огкылъя ужъёсты 31-тӥ гудырикошконозь йылпумъяськыны кулэ. Матысь дыре Ижкар – Якшур-Бӧдья но Ижкарез котыртон сюресъёс вожын юбоос пуктозы. Со сяна, отысь сюресэз но быдэсак выльдозы. Ватсалом, туэ Удмуртиын вань программаосъя 14 сюрес люкетъёсын, соос пӧлын федерал сюресъёс но, юбоос пуктылозы. Тегъёс: Ижкар Удмуртия сюресъёс тупатъянужъёс ЯрославСемёнов  